San Salvù

San Salvô ò anca San Salvador (San Salvatore in Italian; San Salvù ò San Salvadur in del dialett del loeugh) a l'è ona frazion del comun de Malnaa, in Provincia de Vares. Giamò comun indipendent, l'è staa sopress in del XVIII secol e tacaa a Malnaa. L'è staa loeugh de on episòdi de la Segonda Guèrra de Indipendenza, quand, el 26 mâgg del 1859, i Caciador di Alp del Giuseppe Garibaldi hann tacaa di soldaa de quij che aveven cercaa de riocupà Vares.

La batalia l'era andada mal per i Austriach, che donca eren dree a ritiràss vers Còmm, anca se aveven lassaa per difendes di cannon pròpri intorna a San Salvô. Chì i Carabinee Genoes hann tacaa de noeuv e poeu, grazie a la rivada del Nino Bixio e del Garibaldi hann vinciuu el combattiment. Hinn mòrt 85 garibaldin e 200 Austriach.

 Vôs correlaa 
 Guron
 Malnaa
 Rovera

Categoria:Frazzion de Malnaa